पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण के बीच भी नगर निगम की डोर-टू-डोर कचरा कलेक्शन की व्यवस्था लड़खड़ा रही है। दो माह का वेतन न मिलने से नाराज ईकोग्रीन से निगम में आए वाहन चालकों ने रविवार को काम बंद कर दिया था। इस पर अफसरों ने दो दिन में उनके खाते में वेतन डालने का आश्वासन दिया था, लेेकिन सोमवार को भी वेतन नहीं मिल पाया। गुस्साए वाहन चालकों ने 72 गाड़ियां नहीं चलाईं। वाहन चालकों द्वारा काम न किए जाने की सूचना मिलते ही अफसर फील्ड में दौड़े और अलग-अलग सेंटरों पर जाकर उन्होंने समझाने का प्रयास किया।
तानसेन नगर में रोकी गाड़ियां
सुबह काम करने के लिए निकले चालकों को सबसे पहले दक्षिण विधानसभा क्षेत्र से संदेश मिला कि इस क्षेत्र के चालक आज काम नहीं करेंगे। इसे सुनकर तानेसन नगर डिपो के चालकों ने भी गाड़ियां नहीं निकलने दीं। उन्होंने डिपो के गेट पर ताला डाल दिया।
इन क्षेत्रों से नहीं उठा कचरा
कचरा कलेक्शन की गाड़ियां न निकलने का असर माधोगंज, नई सड़क, बिरला नगर, दीनदयाल नगर और उसके आस-पास के क्षेत्र, अलकापुरी, नटराज एस्टेट आदि क्षेत्रों में दिखाई दिया। यहां के लोगों का कहना था कि दो दिन से गाड़ी न आने के कारण डस्टबिन भर चुके हैं।
कुछ गाड़ियां न निकलने से हुई परेशानी
^वेतन में देरी होने के कारण कुछ वाहन चालकों ने कचरा कलेक्शन में लगी गाड़ियां नहीं चलाईं। इससे शहर के कुछ हिस्सों में परेशानी आई है। समस्या का समाधान कर दिया गया है। मंगलवार से स्थिति सामान्य हो जाएगी। -शिवम वर्मा, आयुक्त नगर निगम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn